Градско веће, на основу Закључка о расписивању јавног позива за ангажовање лица ван радног односа по основу уговора о делу за реализацију пројектне активности у оквиру пројекта „Вештачка интелигентна платформа за подршку ученицима проценом њихових вештина извођења кроз предиктивне моделе креиране на основу њихових вештина писања“, број: 111-18/25-V од 17. јуна 2025. године, расписује

**ЈАВНИ ПОЗИВ**

**за ангажовање лица ван радног односа по основу уговора о делу за реализацију пројектне активности у оквиру пројекта „Вештачка интелигентна платформа за подршку ученицима проценом њихових вештина извођења кроз предиктивне моделе креиране на основу њихових вештина писања“**

**Предмет јавног позива**

Градска управа за развој и инвестиције, Трг слободе број 3, Крагујевац као управа надлежна за реализацију пројекта „Вештачка интелигентна платформа за подршку ученицима проценом њихових вештина извођења кроз предиктивне моделе креиране на основу њихових вештина писања“ (An artificial intelligent platform to support students by assessing their performance skills through predictive models created from their writing skills - AISE)“, који је финансиран од стране ERASMUS+ програма, расписује јавни конкурс за ангаживање два лица по основу уговора о делу за oбраду велике количине текстуалних података и ауксиларних метаподатака у контексту оцењивања есеја из српског језика ученика средњих школа са територије града Крагујевца.

**Период ангажовања**

Уговор о делу се закључује на период до 31. јула 2025. године.

|  |  |
| --- | --- |
| **Опис посла** | Обрада велике количине текстуалних података и ауксиларних метаподатака у контексту оцењивања есеја из српског језика ученика средњих школа са територије града Крагујевца. Примена метода вештачке интелигенције за обраду и процесирање великих података (енг. Big data). Унос података у специјализовану базу на платформе за унапређење рада наставника установа основног и средњег образовања. |
| **Потребна стручна спрема, радно искуство и вештине** | 1. Рад у научним организацијама. 2. Минимум 2 године радног искуства у области вештачке интелигенције 3. Минимум 2 године радног искуства у области обраде података 4. Познавање програмских језика као што је Python 5. Претходно искуство у раду на међународним научним и развојним пројектима. 6. Добро познавање српског и енглеског језика. 7. Познавање критеријума оцењивања ученика из српског језика на нивоу средњошколског образовања 8. Познавање статистике. 9. У случају запослења, кандидат мора бити запослен на територији Града Крагујевца због природе посла. |

**Услови ангажовања**

Кандидат треба да има најмање 18 година живота, треба да поседује врсту и степен стручне спреме који су потребни за извршење посла који је предмет јавног позива, знања и вештине за извршење посла који је предмет јавног позива, да није осуђиван на казну затвора у трајању од најмање 6 месеци.

**Накнада**

Средства су обезбеђена по пројекту „Вештачка интелигентна платформа за подршку ученицима проценом њихових вештина извођења кроз предиктивне моделе креиране на основу њихових вештина писања“ (An artificial intelligent platform to support students by assessing their performance skills through predictive models created from their writing skills - AISE)“, који је финансиран од стране ERASMUS+ програма.

Висина накнаде за обављање послова износи 234.000,00 нето. Накнада ће се исплатити у целости по обављеном послу.

Изабрано лице је у обавези да в.д. Начелнику Градске управе за развој и инвестиције достави извештај о реализованим услугама. У случају да в.д. начелник Градске управе за развој и инвестиције има примедбе на извештај или уколико је потребна допуна извештаја изабрано лице је у обавези да у року од 5 дана изврши допуну извештаја односно да да потребна појашњења како би добио сагласност у противном извештај неће бити прихваћен нити ће бити извршено плаћање. Ако изабрано лице не достави допуну извештаја, документацију или додатна појашњења у датом року, в.д. Начелник Градске управе за развој и инвестиције има право да без одлагања обавести изабрано лице да ће покренути поступак за раскид уговора, сразмерно смањење накнаде и накнаду евентуалне штете.

**Садржај пријаве**

Заинтересована лица попуњавају Пријаву по јавном позиву и Изјаву под пуном кривичном и материјалном одговорношћу да су наведени подаци у Пријави тачни. Оба документа чине саставни део овог јавног позива. Поред наведеног кандидати достављају радну биографију, која поред личних података треба да садржи податке о образовању, податке о дужини радног искуства са кратким описом послова на којима је кандидат радио до подношења пријаве и о одговорности на тим пословима, податке о стручном усавршавању и податке о посебним областима знања, контакт адресу, е-маил адресу и телефон кандидата.

**Рок за подношење пријава**

Пријаве се могу поднети у року од 7 дана, од дана оглашавања јавног позива на интернет страници града Крагујевца односно до 25. јуна 2025 године.

**Начин подношења пријава**

Пријаве се подносе достављањем попуњене Пријаве и Изјаве путем електронске поште на е-адресу ljsobic@kg.org.rs. Образац пријаве и Изјаве су саставни део овог јавног позива.

Лице задужено за давање обавештења о јавном позиву: Љиљана Шобић, тел: 060/2340119.

**Избор кандидата**

Кандидати који испуњавају услове за обављање послова за које су поднели пријаве, могу бити позвани на усмени разговор или бити позвани да путем електронске поште у року од 2 радна дана доставе потребну документацију као доказ о испуњености услова из послова за коју су поднели пријаву. Обавештења о датуму и времену одржавања разговора кандидатима ће бити саопштена путем бројева телефона и електронске поште коју су навели у својим пријавама уз навођење места одржавања разговора.

Пре потписвања уговора о делу, изабрани кандидати су у обавези да доставе доказ о стеченом образовању, доказ да нису осуђивани на казну затвора у трајању од најмање 6 месеци.

Пријаве кандидата који буду позвани да у року од 2 радна дана доставе потребну документацију, а исту не доставе у траженом року се неће ни разматрати.

Коначна листа о избору објављује се на огласној табли Градске управе за развој и инвестиције Града Крагујевца.

**КРИТЕРИЈУМИ ЗА РАНГИРАЊЕ**

|  |  |
| --- | --- |
| Више од 2 године радног искуства у области вештачке интелигенције | 3 година искуства 5 бодова  4 године искуства 10 бодова  5 година искуства 15 бодова  6 и више година искуства 20 бодова |
| **Максимално** | **20 бодова** |
| Више од 2 године радног искуства у области обраде података | 3 година искуства 5 бодова  4 године искуства 10 бодова  5 година искуства 15 бодова  6 и више година искуства 20 бодова |
| **Максимално** | **20 бодова** |
| Познавање додатног програмског језика | Познавање 2 програмска језика 10 бодова  Познавање 3 и више програмска језика 10 бодова |
| **Максимално** | **20 бодова** |
| Више од 2 године искуства у раду на међународним научним и развојним пројектима. | 3 година искуства 5 бодова  4 године искуства 10 бодова  5 година искуства 15 бодова  6 и више година искуства 20 бодова |
| **Максимално** | **20 бодова** |
| Коришћење више од 2 статистичка алата | Коришћење 3 статистичка алата 10 бодова  Коришћење 4 и више статистичка алата 20 бодова |
| **Максимално** | **20 бодова** |

\* У случају да два и више кандидата имају исти број бодова одлука ће бити донета на основу резултата интервјуа са пријављеним кандидатима.